કોલગર્લ એસ્કોર્ટ સર્વિસીસની વેબસાઇટ પરની નોકરી છોડીને અન્યના માટે કામ કરનાર વડોદરાના યુવાનનું દિલ્હી સ્થિત કંપનીના સંચાલકો અને તેની ટોળકી દ્વારા અપહરણ કરવામાં આવ્યુ હોવાની ઘટના ગઇકાલે રાત્રે વડોદરામાં બની હતી. મધરાત બનેલી ઘટનાના પગલે પોલીસે ઘોંચ વધારી દેતા ઘેરાઇ ગયેલા અપહરણકારો અપહ્રત યુવાનને માર મારીને ફંગોળીને નાસી છૂટ્યા હતા. અલબત્ત, અપહ્રત યુવાનની પત્નીની સાથે અપહરણકારો જે ફોન નંબરથી વાત કરતાં તેના આધારે તાંદલજા વિસ્તારના એક યુવાનની પોલીસ ધરપકડ઼ કરી હતી.